У Козенках у адзін з вечароў доўгі бетонны плот раптоўна ператварыўся ў руіны. Гаспадары разбітага будынка —камунальшчыкі — напісалі заяву ў міліцыю. Праваахоўнікі сталі шукаць невядомых вандалаў і знайшлі. Імі апынуліся будучы выхавальнік і будучы цырульнік. Сяброўкі шпацыравалі ўвечары, раптам пасварыліся і трохі нават пабіліся, а пасля сарвалі сваю злосць на плоце, разбілі 38 секцый, прычым нагамі. Такога роду псіхалагічная разрадка дорага будзе каштаваць хуліганкам.